මේ අතර තවත් පිරිසක් ආහාර නිපදවමින් සිටියහ. ඔවුන් බොහෝ සේ වෙහෙසෙමින් කුඹුරුවල වී වගාකළ බැවින් දඹදෙණියේ අවට වූ කුඹුරුයායවල් තනිකරම කොළ පැහැයක් ගත්තේය. මේ කුඹුරු යායවල් තව නොබෝ කලෙකින් රන්වන් කරලින් බර වන්නේය. විජයබාහු රජු විටින් විට බැලුම් ගලට නැග හතර දිග්භාගයෙන්ම පෙනෙන කුඹුරුයායවල් දෙස බැලුවේය. වැස්සක් නොවැටුණත් දඹදෙනි වැවේ එකතු වූ ජලය මේ කුඹුරුයායවල්වලට හොඳටම ප්‍රමාණවත්ය. මාඝ නපුරා විනාශ කළ පන්සල් සංඝාවාස පිරිවෙන් කීයක් නම් ඇත්ද? මේවාද එකින් එක පිළිසකර කළ යුතුය. ඒවාට සංඝයා වහන්සේලා වැඩම කරගත යුතුය. මේ කටයුතු සඳහා රජතුමා රටේ උගත් පරිනත සංඝ පීතෘවරුන් අතරින් එක් නමක් සංඝනායන ලෙස තෝරා පත්කර ගත්තේය. උන්වහන්සේ නමින් සංඝරක්ඛිත නම් වූහ.
විජයබාහු රජු විටින් විට බැලුම් ගලට නැග බැලුවේ මොනවාද?
හතර දිග්භාගයෙන්ම පෙනෙන කුඹුරුයායවල් දෙස